Hoender-prosciutto-sosaties met witboon-slaai | SARIE
Hoender-prosciutto-sosaties met witboon-slaai	deur Melissa Pecoraro
As die prosciutto of parmaham vir jou te duur is, kan jy enige ander soort strepiespek gebruik
• 4 hoenderborsies, ontbeen en in repe gesny
• 4 snye prosciutto (of parmaham), elke sny in 3 lang repe gesny (250 g repies spek)
• 1/2 ciabatta, in blokke gesny
• 4 sosatie-stokkies
• hand vol basiliekruid, gekap
• skil en sap van suurlemoen
• 2 x 400 g-blikke wit boerbone, gedreineer en afgespoel
• 350 g baba-tamaties, gehalveer
• sap van suurlemoen
Verhit oond tot 200 °C. Ryg die hoender, ham en ciabatta aan sosatiestokkies. Gooi 45 ml olyfolie, rissies, knoffel, basieliekruid en skil en sap van suurlemoen oor die sosaties. Vryf goed in. Geur met sout en peper. Plaas in oond vir 20 minute tot gaar. Draai sosaties nou en dan om. Meng bone, rooi-uie, tamaties en bronkors. Gooi 30 ml olyfolie en suurlemoensap oor. Geur met sout en peper. Sit voor met sosatie.
Week die sosatie-stokkies in ’n bak met koue water vir minstens 2 uur. Dit sal keer dat die stokkies brand tydens die gaarmaakproses.